CELEX: 62014CN0014
Language: ro
Date: 2014-01-15 00:00:00
Title: Cauza C-14/14: Cerere de decizie preliminară introdusă de Hoge Raad der Nederlanden (Ţările de Jos) la 15 ianuarie 2014 – X/Staatssecretaris van Financiën

28.4.2014   
            
            
               RO
            
            
               Jurnalul Oficial al Uniunii Europene
            
            
               C 129/9
            
         Cerere de decizie preliminară introdusă de Hoge Raad der Nederlanden (Ţările de Jos) la 15 ianuarie 2014 – X/Staatssecretaris van Financiën
   (Cauza C-14/14)
   2014/C 129/12
   Limba de procedură: neerlandeza
   
      Instanța de trimitere
   
   Hoge Raad der Nederlanden
   
      Părțile din procedura principală
   
   
      Recurentă: X
   
      Intimat: Staatssecretaris van Financiën
   
      Întrebările preliminare
   
   
               1)
            
            
               În scopul aplicării articolului 63 TFUE, comparaţia între un nerezident şi un rezident într-o situație precum cea din prezenta cauză, în care un impozit pe dividende este reținut de statul sursă la distribuirea dividendelor, trebuie extinsă și la impozitul pe venit aplicat asupra veniturilor rezultate din dividende, din care, în cazul rezidenţilor, este dedus impozitul pe dividende?
            
         
               2)
            
            
               În cazul unui răspuns afirmativ la prima întrebare, pentru a stabili dacă sarcina fiscală efectivă asupra unui nerezident este mai mare decât sarcina fiscală asupra unui rezident, este necesar să se efectueze o comparaţie între impozitul olandez pe dividende reţinut de la un nerezident şi impozitul olandez pe venit datorat de un rezident, calculat pe o bază forfetară de venit, care, pentru anul distribuirii dividendelor, este imputat asupra tuturor acțiunilor deținute la societăţile olandeze sau, conform dreptului Uniunii Europene, trebuie aplicat un alt criteriu de comparaţie? În cazul acestei comparaţii trebuie să fie luat în considerare şi cotitatea din venit scutită de impozit care se aplică în cazul rezidenților şi, în caz afirmativ, în ce măsură (Hotărârea Welte, C-181/12, EU:C:2013:662)?
            
         
               3)
            
            
               În cazul unui răspuns afirmativ la prima întrebare, la analizarea aspectului dacă un impozit cu reţinere la sursă posibil discriminatoriu este neutralizat în mod valabil în temeiul unei convenţii pentru evitarea dublei impuneri încheiate de statul sursă, este suficient ca i) această convenţie privind dubla impunere să prevadă o reducere a impozitului în statul de rezidență prin deducerea impozitului reţinut la sursă şi ca, cu toate că această posibilitate nu este necondiționată, ii) în mod concret, având în vedere faptul că sunt impozitate numai dividendele nete primite, reducerea de impozit acordată de statul de rezidență să conducă la compensarea integrală a părţii discriminatorii a impozitului reţinut la sursă?